An Fhéile Idirnáisiúnta Pan Cheilteach

Déanann an Fhéile Idirnáisiúnta Phan Cheilteachnó an Féile Idirnáisiúnta Phan Cheilteach, i mBéarla, the International Pan Celtic Festival ceiliúradh ar chultúir, ar thraidisiúin agus ar na teangacha ceilteacha as Alba (Albain), Breizh (An Bhriotáin), Cymru (An Bhreatain Bheag), Éire, Kernow (Corn na Breataine) agus Mannin (Oileán Mhanann); déantar ceiliúradh chomh maith ar na naisc chultúrtha idir na náisiúin ceilteacha ar fad. Bíonn réimse leathan imeachtaí ar siúl do cheoltóirí, amhránaithe, cumadóirí, damhsóirí, córacha, filí agus scéalaithe. Bíonn léachtaí, coirmeacha ceoil agus comórtais éagsúla ann.

 Eagraíocht 
Bíonn réimse leathan imeachtaí ar siúl le linn na féile, ceolchoirmeacha, comórtais taibhealaíona, ceardlanna, seisiúin, taispeántais, clubanna, paráidí agus go leor eile ina measc. Is é sprioc na féile freisin an turasóireacht, an trádáil, agus an tráchtáil agus nascadh sóisialta Idir-Cheilteach a “éascú agus a fhorbairt”.

Reáchtáiltear comórtais fhidle, cruite, ceol beirte, córacha agus damhsa idir na tíortha Ceilteacha le linn na féile. Is minic a bhíonn sí ar siúl i gCeatharlach. 

Tá an Comórtas Idirnáisiúnta Amhrán Nuachumtha ina bhuaicphointe de chuid na féile. Is iad buaiteoirí na mbabhtaí náisiúnta a théann san iomaíocht sa chomórtas seo agus amhrán nuachumtha ina dteanga Cheilteach féin á chur i láthair acu. Cuirtear fáilte roimh "gach stíl amhráin idir amhráin traidisiúnta, pop, amhráin tíre, rac nó rap, snagcheol agus eile", agus bíonn duaiseanna airgid le buachan sna comórtais náisiúnta agus idirnáisiúnta araon.mion|Na h-Òganaich i 2007. Ba iad Na h-Óganaich, na chéad ionadaithe d’Albain ag an bhFéile Phan Cheilteach 1971. Rinne siad ionadaíocht ar Albain arís i 1972, leis an amhrán "Mi le m'Uillin", ag críochnú sa chéad áit.|220x220px
mion|Capercaillie in 2016, buaiteoir sa bhliain 1985 le "Urnuigh a Bhan Thigreach".|220x220px
 Bunús agus stair 
Reáchtáladh an chéad fhéile i gCill Airne i mBealtaine 1971, le Phyllis [cy] agus Meredydd Evans [cy] ón Bhreatain Bheag agus Les Tregerez Group agus Alan Stivell ón Bhriotáin.Gwyl Ban Geltaidd

Níos déanaí in 1971, bhí Meredydd Evans i mbun cainteanna le heagraí na féile, Con Ó Conaill, agus thug sé cuireadh dó chuig Eisteddfod Náisiúnta na Breataine Bige. Thall ansin, bhuail Ó Conaill le baill ó náisiúin Cheilteacha eile, agus bhunaigh sé coiste don Fhéile Phan-Cheilteach. Ghlac rannpháirtithe ó shé náisiún Cheilteacha páirt sa dara Féile Phan-Cheilteach, a reáchtáladh i gCill Airne arís in 1972. Ba le linn na féile seo a tugadh bunstruchtúr na hócáide chun críche tar éis cruinniú le baill an choiste. Is iad na prionsabail seo ná; na teangacha, buanna ceoil agus cultúir a chur chun cinn laistigh de na sé chríoch a aithnítear mar náisiúin Cheilteacha.

Is é an Bhreatain Bheag an náisiún is rathúla le ceithre bhua dhéag, (go dtí 2015) agus tá Éire sa dara háit, tar éis an chomórtais a bhuachan aon uair déag. Ba é Bénjad, a rinne ionadaíocht ar son an Choirn sa bhliain 2012 agus 2013, an chéad ealaíontóir i stair na féile a bhuaigh faoi dhó. Is é Oileán Mhanann an náisiún is lú rath, d'uireasa bua ach aon uair amháin sa bhliain 2014.

Rinne an Fhéile Idirnáisiúnta Pan Cheilteach ceiliúradh ar 50 bliain ar an bhfód sa bhliain 2024. 

 Rannpháirtíocht 
Reáchtálann gach náisiún rannpháirteach a imeacht roghnúcháin náisiúnta féin, chun a ionadaithe a roghnú don Fhéile.

Tá náisiúin Cheilteacha ó na críocha i dTuaisceart agus in Iarthar na hEorpa ina bhfuil teangacha Ceilteacha nó tréithe cultúrtha tagtha slán, agus atá ina mbaill den Chonradh Cheilteach incháilithe chun dul san iomaíocht ag an bhFéile Phan-Cheilteach. Úsáidtear an téarma “náisiún” sa chiall bhunaidh chun pobal a roinneann féiniúlacht agus cultúr coiteann agus a shainaithnítear le críoch thraidisiúnta. Níl sé comhchiallach le "stát ceannasach".

 Éire: Comórtas Amhrán Náisiúnta 
I gcás na gcomórtas amhránaíochta traidisiúnta, is iad buaiteoirí Chorn Uí Riada, Shean-Nós na mBan agus Shean-Nós na bhFear ó Oireachtas na Samhna 2023 a ghlacann páirt ar son na hÉireann.Mar shampla, sa bhliain 2024 ba í Éabha Breathnach as an gCeathrú Rua i gConamara a bhí san iomaíocht don duais mhór ag an gComórtas Amhrán Nua Pan Cheilteach théis di an comórtas náisiúnta a bhuachan ag deireadh Eanáir.

Is é an Comórtas Amhrán Náisiúnta próiseas roghnaithe na hÉireann chun ionadaithe na hÉireann le dul san iomaíocht san Fhéile Idirnáisiúnta. Glacann an comórtas seo le hamhráin i nGaeilge atá nuachumtha idir cheol agus focail, i ngach seánra beo "idir amhráin traidisiúnta, pop, amhráin tíre, rac nó rap, snagcheol agus eile", agus bronnfar corn náisiúnta agus duais €1000 ar an mbuaiteoir.

 Oileán Mhanann: Arrane son Mannin 
Is é an Comórtas Arrane son Mannin (Amhrán ar son Mhanann) an comórtas Manannach trína roghnaítear amhrán don Fhéile Phan-Cheilteach.  
 Albain: Am Mòd Náisiúnta Ríoga 
Tá próiseas roghnúcháin na hAlban á bhainistiú ag An Comunn Gàidhealach ag an Mòd Náisiúnta Ríoga, chun ionadaí Albanach a aimsiú don Fhéile Phan-Cheilteach. 

 An Bhriotáin: Gouelioù Etrekeltikek An Oriant 
Tá próiseas roghnúcháin na na Briotáine á bhainistiú ag Féile Idircheilteach Lorient nó Emvod Ar Gelted An Orian.

 Corn na Breataine: Kan Rag Kernow 
Comórtas amhrán bliantúil Coirnise is ea Kan Rag Kernow () chun ionadaí a aimsiú do Chorn ag an bhFéile Phan-Cheilteach, a reáchtáiltear in Éirinn gach bliain.  

 Naisc sheachtracha 
 Suíomh oifigiúil: panceltic.ie
 Comórtas Náisiúnta Amhrán Nuachumtha 2025 (Éire) 

 Féach freisin 
 Buaiteoirí an Chomórtais Idirnáisiúnta Amhrán Pan Ceilteach
 Buaiteoirí Chomórtas Náisiúnta Amhrán Nuachumtha Pan Ceilteach na hÉireann
 Gradaim NÓS
 Féile Idircheilteach Lorient

 Tagairtí 


Catagóir:Comórtais cheoil
Catagóir:Comórtais in ealaíona teangabhunaithe na Gaeilge
Catagóir:Comórtais sna healaíona teangabhunaithe
Catagóir:Ealaíona teangabhunaithe na Gaeilge
Catagóir:Ceol Comhaimseartha na Gaeilge
Catagóir:Ceol na hÉireann
Catagóir:Ceol na hAlban
Catagóir:Ceol Oileán Mhanann
Catagóir:Ceol na Breataine Bige
Catagóir:Ceol na Briotáine
Catagóir:Ceol Chorn na Breataine
*
Catagóir:Féilte Gaeilge
Catagóir:Féilte a bunaíodh in 1971
Catagóir:Bunaithe sa bhliain 1971
Catagóir:Bunaithe sna 1970í
Catagóir:Gradaim Cheoil na Gaeilge
Catagóir:Féilte Ghaeilge Mhanann
Catagóir:Féilte Ghaeilge na hAlban
Catagóir:Tograí idirghaelacha
Catagóir:Tograí idircheilteacha